La Buziaș are loc, în acest weekend, cea de-a V-a ediție a Aero West Bike Fest. Evenimentul, organizat de Primăria și Consiliul Local Buziaș, în colaborare cu Aerodromul Aero West Buziaș și Asociația Culturală “Izvorașul”, se adresează iubitorilor de muzică rock, pasionaților de motoare și de petrecere în aer liber. Vineri, 24 mai, vor urca pe scenă Cargo, Loredana Ponorean, Spring Time Band 2, Kinga Band şi Daria, iar sâmbătă, 25 mai, vor cânta: Cu Asar, Loredana Ponorean, Dream Storm, B-Ton, Cei Trei. Sâmbătă, 25 mai, de la ora 13, va avea loc tradiționala paradă a motocicliștilor pe străzile din Buziaș, cu plecare de la aerodromul AeroWest. Vor mai fi concursuri cu premii și demonstrații aviatice. Bineînțeles, nu va lipsi gulașul, care pentru motocicliști va fi din partea casei.